Radio Rock

| Radio Rock |
| --- | --- |
 ”Asenne on Rock”
Perustettu:  1. tammikuuta 2007
Kuuluvuus: valtakunnallinen
Eurajoki: 96,5 MHz
Helsinki: 92,5 MHz
Hollola: 94,2 MHz
Hyvinkää: 95,7 MHz
Hämeenlinna: 92,3 MHz
Joensuu: 103,7 MHz
Jyväskylä: 97,7 MHz
Kaarina: 97,6 MHz
Kuopio: 100,9 MHz
Oulu: 95,8 MHz
Tornio: 98,8 MHz
Vaasa: 91,6 MHz
Ylöjärvi: 104,2 MHz
Ohjelmat ja juontajat
Korporaatio: Kim Sainio, Harri Moisio, Tytti Junna (ma–pe 6–11, uusinta ma-pe 00-04, viikon parhaat palat su 12-14)
Jonen päivävuoro: Jone Nikula (ma–pe 11–15)
Rockin iltapäivä: Marce Rendic (ma–pe 15–18)
Rockin iltavuoro: Laura Vähähyyppä (ma–to 18-20)
Rockin sometoiveet: Jussi 69 (pe 18-20)
Rakkaudesta lajiin: Laura Vähähyyppä (la 15-17)
Jussi 69:n Lauantaibrunssi: Jussi 69 (la 12-15)
Rockin lauantaiaamu: Taneli Rantala (la 09-12)
Rockin sunnuntai: Olli Herman (su 12-15)
Rockin sunnuntai: Taneli Rantala (su 15-18)
Kasari vs. nollari: Sami Kuronen, Joel Hokka (su 18-20)
Rockin pehmeämpi puoli: rock-balladeita ja -slovareita automaattitoistona (su 09-12)
Rock Party: la 17-
Modernin metallin maanantai: 00-luvun metallia (ma 20-22)
Asenne on rock: automaatti (ma–to 20-06, pe 20-09, la 17-09, su 20-06)
Mediatiedot 
Omistaja:  Sanoma Media Finland
Kuulijamäärä:  660 000 / viikko
Peittoalue:  4 200 000 asukasta
www.supla.fi/radiorock
Internet-lähetys
Radio Rockin logo vuosina 2012–2020
Radio Rock on Sanoma-konserniin kuuluvan Nelonen Median omistama rockmusiikkiin painottuva valtakunnallinen kaupallinen radiokanava. Radio Rockin lähetys alkoi 1. tammikuuta 2007 keskiyöllä entisen Radio Cityn taajuudella. Ensimmäinen sen taajuuksilla soitettu kappale oli Metallican ”Master of Puppets”. Varsinaiset juonnetut lähetykset alkoivat 15. tammikuuta 2007. Radio Rock aloitti lähetyksensä Internetissä 2. heinäkuuta 2007.
Radioaseman juontajina ja toimittajina toimii entisiä Radio Cityllä ja Ylellä toimineita työntekijöitä, kuten Marce Rendic, Jone Nikula ja Laura Vähähyyppä. Muita juontajia ovat Harri Moisio, Jussi 69, Kim Sainio, Tytti Junna, Taneli Rantala ja Olli Herman. Radio Rockin entisiä juontajia ovat Veera Karhuvaara, Jenni Alexandrova, Aki Linnanahde, Lassi Narinen, Jani Juntunen, Riku Sottinen, Jussi Heikelä ja Klaus Flaming.
Radio Rockin musiikkipäällikkö on Jussi Mäntysaari, joka seurasi tehtävässään Mikko Koivusipilää.
Radioaseman kohderyhmä on 20–44-vuotiaat miehet. Radio Rockilla on viikoittain noin 660 000 kuulijaa, joista noin 70 prosenttia on miehiä. Aseman kuuluvuusalueella asuu noin 4,2 miljoonaa ihmistä. Radio Rockin mainonnassa käytetään maskottina "rokkikukkoa".
Radio Rock aloitti keväällä 2007 verkkosivuillaan Rock-klubin, johon osallistumalla voi voittaa kaksi lippua haluamaansa musiikkitapahtumaan. Parhaimmillaan Rock-klubissa on ollut noin 37 000 jäsentä. 5. joulukuuta 2007 radioasema järjesti ensimmäisen Radio Rock Finlandia -musiikkitapahtuman Helsingin jäähallissa, jossa valittiin verkkosivujen kautta tapahtuvan äänestyksen avulla ensimmäisen Radio Rock Finlandia -palkinnon saaja. Ensimmäisen palkinnon voitti Hanoi Rocks.
Metallican konsertoidessa Suomessa 15. heinäkuuta 2007 Radio Rock soitti ainoastaan yhtyeen kappaleita. Ennen kyseistä konserttia Radio Rockin verkkosivujen äänestyksessä valittiin Metallican paras albumi. Palkintoina kilpailussa olivat James Hetfieldin ja Kirk Hammettin "signature"-kitarat. Äänestyksessä annettiin yli 10 000 ääntä. Myöhemmin valittiin myös Metallican paras kappale samanlaisessa äänestyksessä. Äänestyksen voitti "Master of Puppets".
Syksyllä 2007 Radio Rockin verkkosivujen äänestyksessä valittiin AC/DC:n paras kappale. Äänestyksen voitti "Thunderstruck".
Syksyllä 2008 Radio Rockin verkkosivuilla avautui Radio Rock Store, josta voi kuunnella ja ladata musiikkia kiinteällä kuukausimaksulla.
Vuoden 2009 ajan radioasemalla esitettiin joka viikko maailman suurimpia yhtyeitä.
Vuoden 2009 Radio Gaalassa Heikelä-Linnanahde Korporaatio palkittiin vuoden radio-ohjelmana.
Toukokuussa 2015 Julkisen sanan neuvosto antoi kaikkien aikojen ensimmäisen vakavan huomautuksensa Radio Rockille Jone Nikulan vääriin tietoihin perustuneista syytöksistä hänen kommentoidessaan hinkuyskään kuolleen vauvan uutistapausta. Neuvoston mukaan radioasema rikkoi vaatimusta lapsiuhrin ja tämän vanhempien hienotunteisesta kohtelusta sekä tietojen tarkistamisesta.